الفندق: فندق ستينبيرجر
 التقييم: “عنوان الفخامه والهدوء”. راح اشارككم تجربتي في هالفندق الراقي اشكر الاخ حمدي عالاستقبال الرائع والاهتمام الشخصي فيني بصراحه اعجز عن شكره ماقصر معي كان حجزي غرفه مطله على برج خليفه ولما وصلت تمت ترقية حجزي الى غرفه تنفيذيه في الطابق الاخير بااطلاله رائعه على برج خليفه وتم دفع مبلغ بسيط مقابل الترقيه ذكرت في حجزي اننا نحتفل بذكرى زواجنا وطلبت سرير لطفلتي وبالفعل كان كل شي جاهز ولكن لما غيرت غرفتي طلع الاخ حمدي بنفسه وجهز كل شي للغرفه الجديده وفاجاني في المساء بكيكه وكانت بادره طيبه منه الغرفه كانت واسعه ونظيفه جداا واطلالتها خياليه عالبرج ورائحة الممرات والغرفه منعشه وكل شي متوفر فيها الغرفه ارضيتها مفروشه والتلفزيون فيه اغلب القنوات اللي تهمكاللوانج اطلالته رائعه عالبحرر والضيافه مجانيه طول اليوم ماعدا من الساعه 4-6 مساء اول يوم ماكنت اعرف انه هالوقت غير مجاني والموظفه ماقصرت ماحسبت علينا شي بس اكلهم ماعجبني مرهالنت كان مجاني وسريع والاجهزه غير محدوده طلبوا تامين  500 درهم  اعطيتهم كاش وعند الشيك اوت رجعوه لي اللوبي يفتح النفس والضيافه بالقهوه العربيه والتمر دائماا الحمام كان نظيف وواسع وادوات النطافه راقيه من ماركة اجنر والمفاجاه لما وجدت شطاف في الحمام لان التعليقات السابقه ذكرو عدم وجود شطاف لكن بدؤا بالتركيب الان  في كل الغرف حسب كلامهم ايضا الدش المطري كان رائع الفطور كان متنوع وفيه جلسات خارجيه جميله خدمة نظافة الغرف جيده اتصل عليهم اذا بطلع ارجع الليل احصل نظفوا  لكن يجب وضع عدم الازعاج اذا كنت نايم ولا يمكن يدرعمون عليك وانت نايم خدمة السبا جربتها وكانت مميزة انصحكم فيهااا التكاسي متوفره دايم والموظفين يجهزون لك اذا طلبت منهم المواقف متوفره وخدمه صف السيارة ايضا الموقع هادى وقريب من دبي مول وبرج خليفه وجنبه على بعد خطوات جامع كبير يوجد سوبر ماركت صغير جنب الفندق وايضا كوفي شوب ينقل المباريات بااختصار الفندق فخم وعائلي ومحافظ وأمن ومافيه خرابيط جميع طاقم الفندق متعاونين ومبتسمين وخدومين وانصحكم فيه الصور اللي تحت من تصويري 😊 اكيد راح اكرر السكن فيه ان شاء الله اعتذر عالاطاله بس حبيت افيدكم كل الاشياء اللي كنت ابحث عنها نقلتها لكم . شي واحد للاسف انصدمت لما عرفت ان المسبح تحت الصيانه ولكن هالشي موقت واتوقع الفندق يوفر البديل اذا طلبت وغير كذا كل شي جمممميل